Sum partur av árligu heiðranini av føroyskari íverksetan vórðu heiðurslønir handaðar. Granar, sum Edward Fuglø hevur sniðgivið, og sum Óli Skarðenni hevur gjørt. Ársins Íverkseti 2017 Aksel V. Johannesen, løgmaður, kunngjørdi at dómsnevndin hevur valt Árni Skaale stovnara av LookNorth til Ársins Íverkseta. Síðan stovningardagin hevur fyritøkan bæði havt mótburð og framburð. Í dag er talan um eina sunna og sterka fyritøku. Frá fyrsta degi hevur ársins íverkseti lagt nógv fyri at bróta slóð og at nøra um eitt fjølbroytt vinnulív. Ársins Íverksetari, sum hevur fyritøku í Klaksvík, brennir fyri íverksetan og nýhugsan. Hann vil fegin geva ungum íverksetarum og skúlanæmingum møguleika at arbeiða við sínum hugskotum í hansara fyritøku. Hann er sonn fyrimynd og góður samstarvsfelagið fyri tey, sum arbeiða í og við íverksetan í Føroyum. Eisini gongur hann undan, tá tað snýr seg um sosiala íverksetan. Ársins Íverksetari hevur staðið á odda fyri fleiri tiltøkum í sínum lokaløki, sum hava skapt trivnað í nærumhvørvinum. Við sínum nýhugsandi hátti hevur Ársins Íverksetari gingið undan, tikið stóran váða og givið øðrum íblástur. Skal samfelagið fram á leið er neyðugt við nýhugsan, og tí er umráðandi at arbeiða miðvíst við at stuðla upp undir innovatiónsmentan, so at nýggjar, slóðbrótandi og munagóðar loysnir verða mentar. Ársins Innovation 2017 verður latin einari fyritøku sum gjøgnum árini hevur arbeitt nógv við innovation og hevur hetta sum ein fastan part av sínum forrætningsgrundarlagið. Fyritøkan hevur gjørt fleiri innovativar loysnir innan tað vinnuna, sum hevur ment seg skjótast seinastu árini, og nú hevur alstóran týdning fyri føroyska búskapin–nevniliga alivinnuna. Øll skipanin er ment við tí nýggjastu tøknini í er til taks, og er forritið gjørt á ein hátt so tað er opið fyri øðrum skipanum. Eitt nú kann ein við relativt lítlum broytingum levera eina ronkilsisfóðurskipan, so alarin kann halda styr á roknilsinum á sama hátt sum laksinum. Fóðurskipanin er ment í tøttum samstarvi við teir føroysku alararnar. Fyri hesa nýskapan–at fóðurskipanin kann tillagast til aðrar hættir og Fyrr í ár vóru 10 ár liðin síðani Íverksetarahúsið varð sett á stovna og var hetta 9. ferð, at Ársins Íverksetaradagur varð hildin. Fullsett var til tiltakið.